มองหาหลักฐานการใช้ยา จดจำอาการทางร่างกายของการใช้โคเคน มองหาสัญญาณทางพฤติกรรมของการใช้โคเคน
ทั้งนี้ขึ้นอยู่กับวิธีเสพหลากหลายวิธีจึงทำให้หลักฐานที่เชื่อมโยงกับโคเคนมีมากมาย แต่เพราะวิธีสูดโคเคนได้รับความนิยมที่สุด ของที่เราจะพบเห็นบ่อยจึงเป็น:  ปากกาที่ถอดไส้ข้างในออก   หลอดดูด  ธนบัตรที่ม้วนหรือมีร่องรอยว่าผ่ารการม้วนมา   ใบมีดโกน บัตรเครดิต หรือบัตรประจำตัวที่มักมีเศษผงเหมือนแป้งติดอยู่ตามขอบ การสูบโคเคนจำเป็นต้องใช้กระบอกสูบซึ่งอาจทำจากแก้วหรือทำขึ้นเองจากอลูมิเนียมฟอยล์ ให้มองหา:  ท่อแก้วเล็กๆ  อลูมิเนียมฟอยล์  ไฟแช็ก ถุงพลาสติกเปล่า รวมไปถึงถุงใส่ crack ใบเล็กๆ มากมาย แม้จะใช้ไม่บ่อยเท่า แต่การฉีดเข้าเส้นก็ยังคงเป็นวิธีที่มีคนใช้กันทั่วไป ให้มองหา:  เข็มฉีดยา  สายรัดหลอดเลือด เช่น เข็มขัดหรือเชือกผูกรองเท้า   ช้อน ซึ่งมักมีรอยลนไฟตรงก้นช้อน   ไฟแช็ก การใช้โคเคนจะทำให้รูม่านตาในดวงตาขยายเพราะฤทธิ์การกระตุ้นของยา  ดูรูม่านตา (วงกลมสีเข้มด้านในของดวงตา) ที่ขยายกว้างขึ้น แม้กระทั่งในห้องที่มีแสงสว่าง   รูม่านตาขยายนี้ไม่จำเป็นต้องมีอาการตาแดงเหมือนเลือดประกอบด้วย เนื่องจากผู้ใช้โคเคนส่วนใหญ่ใช้ผ่านการสูดเข้าไป หนึ่งในสัญญาณที่จะเห็นชัดคืออาการตึงจมูก มองหาสัญญาณของ:  จมูกมีน้ำมูกฟืดฟาด  มีเลือดกำเดา  มีความเสียหายด้านในของรูจมูก  กลืนอะไรลำบาก   ความไวด้านการดมกลิ่นลดลง   มีร่องรอยของแป้งขาวรอบรูจมูก เพราะโคเคนมีฤทธิ์กระตุ้นประสาท หนึ่งในอาการที่ปรากฏชัดจึงเป็นการเต้นของหัวใจที่เร็วขึ้น ในบางกรณีอาจก่อให้เกิดอาการหัวใจเต้นผิดจังหวะ ความดันโลหิตสูง และหัวใจวายได้   อัตราการเต้นของหัวใจปกติในผู้ใหญ่ที่ร่างกายแข็งแรงจะอยู่ระหว่าง 60 ถึง 100 ครั้งต่อนาที  โปรดสังเกตว่าอัตราการเต้นของหัวใจสามารถได้รับผลกระทบจากปัจจัยอื่นที่ไม่เกี่ยวข้องกับการใช้สารเสพติด เช่น การออกกำลังกาย อุณหภูมิ ท่าทางของร่างกาย สภาวะของอารมณ์ในขณะนั้น หรือแม้กระทั่งการใช้ยารักษาโรคบางขนาน  ด้วยเหตุนี้ จึงไม่ควรนับอัตราการเต้นของหัวใจเป็นเพียงสัญญาณหลักสัญญาณเดียวว่ามีการใช้ยาเสพติด วิธีเสพโคเคนทั่วไปแบบหนึ่งคือใช้โดยการสูบ ซึ่งมักจะอยู่ในรูปแบบเหมือน "ก้อนหิน" แข็งเรียกว่า crack ซึ่งมันจับตัวเป็นก้อนได้จากการผสมผงโคเคนกับน้ำและเบกกิ้งโซดา  สัญญาณของการใช้ crack นั้นรวมไปถึงการที่ปลายนิ้วหรือริมฝีปากไหม้จากการจุดสูบผ่านทางอุปกรณ์ที่ทำขึ้นมาเพื่อการนี้โดยเฉพาะเรียกว่า crack pipe ผู้ใช้บางรายจะฉีดโคเคนเข้าเส้นเลือดดำทางเข็มฉีดยา ซึ่งจะทำให้เกิดปฏิกิริยาของยาขึ้นฉับพลัน แต่ก็มาพร้อมกับความเสี่ยงมากมายซึ่งรวมถึงอาการเยื่อบุหัวใจอักเสบ โรคหลอดเลือดหัวใจ เกิดฝี/ติดเชื้อ และมีความเสี่ยงที่จะเกิดอาการเสพยาเกินขนาด การใช้ยาฉีดเข้าเส้นเลือดดำยังเพิ่มโอกาสเสี่ยงติดเชื้อที่ติดต่อผ่านทางเลือดเช่น โรคตับอักเสบและ HIV สัญญาณของการใช้ยาฉีดเข้าเส้นเลือดดำคือมีร่องรอยการใช้เข็ม (เรียกว่า "track marks") มักเห็นบ่อยตามแขน และอาจเกิดผิวหนังติดเชื้อหรือปฏิกิริยาภูมิแพ้ที่เกิดจากสารเติมแต่งที่ผสมอยู่ในโคเคน อีกวิธีเสพโคเคนคือการกลืนยา ซึ่งทำให้ไม่มีร่องรอยการใช้ยาภายนอกเหมือนการสูบ สูด หรือฉีดเข้าเส้น แต่เป็นที่ทราบกันดีว่ามันจะทำให้เกิดแผลเปื่อยอย่างรุนแรงตรงลำไส้และทางเดินอาหาร อันเนื่องมาจากระบบไหลเวียนเลือดที่ลดลงและความบอบบางของอวัยวะย่อยอาหารที่มีต่อยา  ในกรณีของการใช้ยาในรูปแบบรับประทานนี้ สัญญาณที่จะมองเห็นได้ด้วยตาเปล่าชัดที่สุดก็น่าจะเป็นอาการทั่วไปของการใช้ยากระตุ้นประสาทซึ่งมีดังนี้:  กระสับกระส่าย  มีอาการตื่นเต้นผิดปกติ  สมาธิสั้น อยู่ไม่นิ่ง  มีอาการอยากอาหารลดลง   จิตหวาดระแวง  เกิดภาพหลอน โคเคนและยากระตุ้นประสาทตัวอื่นๆ สามารถทำให้เกิดพฤติกรรมที่ดูบ้าพลังเกินเหตุ  ร่องรอยจากการสนทนาจากการใช้โคเคนที่จะพบบ่อยได้แก่:  พูดไม่ยอมหยุด   พูดเร็วจี๋  บทสนทนากระโดดจากหัวข้อนี้ไปหัวข้อนั้น การใช้โคเคนเป็นประจำจะทำให้ผู้ใช้เกิดความรู้สึกเสมือนล่องหนได้  นี่จะนำไปสู่การเกิดพฤติกรรมที่มีความเสี่ยงสูง เช่น ร่วมกิจกรรมทางเพศแบบเสี่ยง และมีแนวโน้มเกิดความรุนแรง เช่น ทะเลาะวิวาท รังแกคนในครอบครัว ฆ่าคนตาย และฆ่าตัวตายได้  กิจกรรมทางเพศที่เสี่ยงอาจทำให้ตั้งครรภ์ ไม่สบาย และ/หรือติดโรคติดต่อทางเพศสัมพันธ์   พฤติกรรมที่มีความเสี่ยงสูงอาจทำให้ก่อเรื่องผิดกฎหมาย บาดเจ็บสาหัส หรือถึงแก่ชีวิตได้ บางคนที่ใช้โคเคนเป็นประจำอาจลงเอยด้วยการใช้เวลาและพลังงานไปจำนวนมากเพื่อหาโคเคนมาเสพให้ได้  คนที่ใช้โคเคนอาจเข้าไปพัวพันกับ:  หลบเลี่ยงหน้าที่หรือความรับผิดชอบ   ชอบหายตัวไปบ่อยๆ เข้าห้องน้ำหรือออกไปนอกห้องแล้วกลับมาด้วยอารมณ์ที่เปลี่ยนไป เพราะโคเคนเป็นยากระตุ้นประสาท มันจึงสามารถทำให้เกิดการเปลี่ยนแปลงทางอารมณ์อย่างฉับพลัน นั่นอาจหมายถึงมีอาการหงุดหงิด แต่ก็อาจจู่ๆ เกิดมีความสุขเหลือล้นหรือกลายเป็นคนไม่ระมัดระวัง หรืออารมณ์พลิกจากปลายด้านหนึ่งไปเป็นอารมณ์สุดอีกขั้วหนึ่งก็ได้ ลักษณะพฤติกรรมที่พบบ่อยอย่างหนึ่งคือการปลีกตัวออกจากความสัมพันธ์ทางสังคม ไม่ว่าจะชอบอยู่คนเดียวหรือไปมั่วสุมเฉพาะคนที่ใช้ยาด้วยกัน  ถึงแม้การปลีกตัวจากวงเพื่อนอาจเกิดจากปัจจัยอื่นๆ ได้ เช่น ความกังวลหรือซึมเศร้า แต่มันก็อาจเป็นสัญญาณจากการใช้ยาก็ได้ ผู้ใช้ยาเสพติดหลายคนต่างพบว่าหมดความสุขในการทำกิจกรรมหรือความสนใจที่เคยมีความสุข แต่นี่เป็นปัญหาที่เห็นชัดในหมู่ผู้ใช้โคเคน  ทั้งนี้เพราะการใช้โคเคนจะส่งผลเสียต่อวงจรในสมองที่รับผิดชอบในการรับรู้ความสุข  มองหาสัญญาณของโรคซึมเศร้าและการดูเหมือนขาดความสุขในกิจวัตรประจำวันว่าเป็นอาการที่ปรากฏของการใช้โคเคนมาเป็นระยะยาว
มองหาหลอดหรือหลอดดูด. ระบุอุปกรณ์ที่ใช้เสพ crack. รู้จักหลักฐานการใช้ยาแบบฉีดเข้าเส้น. ตรวจดูการขยายของม่านตา. มองหาสัญญาณของอาการตึงจมูก. ตรวจดูชีพจรที่เต้นเร็ว. จดจำสัญญาณของการใช้โคเคนแบบ crack. ระบุสัญญาณของการใช้ยาฉีดเข้าเส้นเลือดดำ. ตระหนักว่ามันมีแบบรับประทานด้วย. สังเกตร่องรอยจากการสนทนา. สังเกตพฤติกรรมที่เกิดความเสี่ยง. สังเกตการเปลี่ยนแปลงของพฤติกรรมด้านอื่นๆ. มองหาอารมณ์ที่พลิกผันอย่างรุนแรง. สังเกตการปลีกตัวออกจากสังคม. สังเกตการขาดความสุข.
https://www.wikihow.com/Spot-Signs-of-Cocaine-Use https://www.wikihow.com/Spot-Signs-of-Cocaine-Use https://www.wikihow.com/Spot-Signs-of-Cocaine-Use
Spotting Evidence of Drug Use Recognizing Physical Indications of Cocaine Use Looking for Behavioral Symptoms of Cocaine Use